**Visul**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Visul...

...

Când ai adormit, n-am spus somn ușor,

Ai adormit, ca și cum n-ai fi fost,

Doar în veșnicie găsit-ai adăpost,

Tu n-ai murit, că îngerii nu mor,

Ai adormit și m-ai umplut de dor!

...

Și mi-ai lăsat în urmă un parfum,

Parfumul amintirilor cu tine,

Iar uneori, când vii în vis, la mine,

Simt dulceața florii de salcâm

Și cred că tu, te-ai trezit de-acum!

...

Și-aștept să mă mai strigi să-ți spun povești

Despre cerul care ne-a dat viață,

Dar când se ridică a visării ceață,

Deși puteam să jur că tu trăiești

Dintr-odată văd că nu mai ești!